text: шыңбұлақ, шымбұлақ (1993 жылға дейін братское) жамбыл облысы жуалы ауданындағы ауыл, жетітөбе ауылдық округінің құрамында. аудан орталығы бауыржан момышұлы ауылынан қарай 12 км-дей, округ орталығы кәріқорған ауылынан қарай км-дей жерде, теріс өзені жағалауында, қаратау сілемдерінің күнгей бетіне орналасқан. 0,7 мың адам (2006); 0,8 мың адам (2009). ауыл 1961-96 жылдары сүт өндіретін ұжымшар бөлімшесінің орталығы болған. оның негізінде шаруа қожалықтары жұмыс істейді. переселендердің ықпалымен "братск селосына" айналған. кейін "қызыл жұлдыз" ауылының тұрғындары көшіп келуіне байланысты елді мекеннің көлемі ұлғая түсті. теріс өзенінің солтүстік жағына қоныстанған бұл ауыл іргесіндегі таза бастаудың ерекшелігіне орай "шымбұлақ" аталып кеткен. ауылға 1991 жылы тарихи атауы қайтарылды. бұл ауылдан бір үйдің атақты үш перзенті: ауыл шаруашылығы ғылымының докторы, ауыл шаруашылығы ғылымдары академиясының академигі бауыржан қойбақов, заң ғылымдарының докторы, ұлттық қауіпсіздік комитетінің генерал-майоры сейітжан мелдебекұлы қойбақов, техника ғылымдарының докторы, профессор сейітхан қойбақов, самбодан азия чемпионы сәркен жартыбаев шыққан.